**Οδηγίες για την συγγραφή της Εργασίας στο Μάθημα:**

**Γενικές Αρχές Οικονομικής Επιστήμης**

1. Γενικές Παρατηρήσεις

Η εργασία είναι εμπειρικής φύσεως και αφορά ανάλυση στατιστικών δεδομένων με την χρήση στατιστικών τεχνικών χρονολογικών σειρών. Η εργασία πριμοδοτεί τον τελικό βαθμό στο μάθημα, ο οποίος θα προκύψει από συμψηφισμό με τον βαθμό των τελικών εξετάσεων.

1. Στατιστικά δεδομένα

Στον ιστότοπο του μαθήματος υπάρχουν αναρτημένα τρία σετ στατιστικών δεδομένων, τα οποία αφορούν καλλιεργούμενες εκτάσεις και συγκομισθείσα παραγωγή για μια πληθώρα αγροτικών προϊόντων, όπως Σίτος, Βαμβάκι, Λαχανικά, Φρούτα, κλπ. Τα δεδομένα αυτά αφορούν την χρονική περίοδο 2000-2020 και αναφέρονται τόσο στο σύνολο χώρας όσο και στις 51 περιφερειακές ενότητες της χώρας.

1. Θέμα της Εργασίας

Η επιλογή του θέματος είναι ελεύθερη. Πιο συγκεκριμένα, ο κάθε φοιτητής θα επιλέξει μια χρονολογική σειρά η οποία θα αναφέρεται είτε σε μια περιφέρεια είτε σε ένα προϊόν (π.χ. καλλιεργούμενες εκτάσεις με Σιτάρι στον νομό Σερρών ή συγκομισθείσα παραγωγή Μήλων σε επίπεδο χώρας). Θα υπολογιστούν με χρήση φύλων εργασίας excel ή άλλο πρόγραμμα, διάφορα μεγέθη σε σχέση με εν λόγω προϊόν (π.χ. ποσοστό συμμετοχής του νομού στην συνολική παραγωγή της χώρας ή ετήσιος ρυθμός μεταβολής της παραγωγής). Θα δημιουργηθούν γραφήματα για τα ανωτέρω μεγέθη.

1. Δομή της Εργασίας

Η εργασία θα έχει την δομή ενός δοκιμίου, ήτοι

* Εισαγωγή, όπου θα παρουσιάζεται μια περίληψη της εργασίας και τα κυριότερα συμπεράσματα
* Κυρίως θέμα, όπου θα παρουσιάζεται η ανάλυση των στατιστικών στοιχείων και η διαδικασία εξαγωγής συμπερασμάτων (το κυρίως θέμα μπορεί να διαιρεθεί και σε επιμέρους υπο-ενότητες)
* Συμπεράσματα: Ανακεφαλαίωση των κυριότερων συμπερασμάτων
* Βιβλιογραφία

Ένα υπόδειγμα έχει αναρτηθεί στον ιστότοπο του μαθήματος με τον τίτλο «Shift-Share».

Η συγγραφή της εργασίας θα πρέπει να βασίζεται σε αναζήτηση βιβλιογραφίας και συμπληρωματικών στοιχείων, είτα από βιβλία είτε στο διαδίκτυο. Η χρήση πηγών και βιβλιογραφίας θα πρέπει να αναφέρεται στην σχετική ενότητα.

ΚΑΛΗ ΕΠΙΤΥΧΙΑ!